
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2083 

29 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός μεγίστου αριθμού συνεδριάσεων επιτροπής 
διαγωνισμού του ν. 3316/2005 «Ανάθεση και εκτέ¬ 
λεση δημοσίων συμβάσεων εκπόνησης μελετών 
και παροχής συναφών υπηρεσιών και άλλες δια¬ 
τάξεις». 1 

Τροποποίηση του Εσωτερικού Οργανισμού Οργάνω¬ 
σης και λειτουργίας της Νομαρχιακής Αυτοδιοί¬ 
κησης Πέλλας. 2 

Συμπλήρωση της σύνθεσης των Πολιτικών και Ποι¬ 
νικών Τμημάτων του Αρείου Πάγου, για το δικα¬ 
στικό έτος 2007-2008. 3 


ΑΠΟΦΑΣΕΙ Σ 

Αριθμ. 4737 (1) 


Ορισμός μέγιστου αριθμού συνεδριάσεων επιτροπής δια¬ 
γωνισμού του ν. 3316/2005 «Ανάθεση και εκτέλεση δη¬ 
μοσίων συμβάσεων εκπόνησης μελετών και παροχής 
συναφών υπηρεσιών και άλλες διατάξεις». 

Ο ΠΡΟΕΔΡΟΣ 

ΤΗΣ 2ΗΣ ΝΟΜΑΡΧΙΑΚΗΣ ΕΠΙΤΡΟΠΗΣ Ν.Α. ΛΑΚΩΝΙΑΣ 

Έχοντας υπόψη: 

1. Το π.δ. 30/1996 (Φ.Ε.Κ. 21/1996) «Κώδικας Νομαρχιακής 
Αυτοδιοίκησης» όπως τροποποιήθηκε, συμπληρώθηκε με¬ 
ταγενέστερα και ισχύει σήμερα. 

2. Την υπ’ αριθ. 116/28.11.2001 απόφαση του Νομαρχιακού 
Συμβουλίου της Νομαρχιακής Αυτοδιοίκησης Λακοινίας 
(Φ.Ε.Κ. 1775 Β/31.12.2001) «Τροποποιήθηκε και κωδικοποιή- 
θηκε σε ενιαίο κείμενο του Οργανισμού Εσωτ. Υπηρεσίας 
της Νομαρχιακής Αυτοδιοίκησης Λακωνίας 

3. Το υπ’ αριθμ. ν. 3316/2005 «Ανάθεση και εκτέλεση 
δημοσίων συμβάσεων εκπόνησης μελετών και παροχής 
συναφών υπηρεσιών και άλλες διατάξεις.» 

4. Το άρθρο 4 παρ. 3 του ν. 3316/2005 «Προκαταρκτικές 
ενέργειες του κυρίου του έργου για την ανάθεση των 
συμβάσεων». 

5. Το άρθρο 5 παρ. 5γ του ν. 3316/2005 «Διαδικασίες 
ανάθεσης μελετών». 

6. Το άρθρο 7 του ν. 3316/2005 «Ανάθεση οριστικής μελέ¬ 
της ή άλλων σταδίων εκτός προκαταρκτικών μελετών». 


7. Την υπ’ αριθμ. 37 εγκύκλιο του ΥΠΕΣΔΑ «Καθορισμός 
αποφαινομένων και γνωμοδοτούντων οργάνων ΟΤΑ β' 
βαθμού και λοιπών αναφερομένων φορέων σε εφαρμογή 
του ν. 3316/2205». 

8. Την υπ’ αριθμ 14/1999 απόφαση του Νομαρχιακού 
Συμβουλίου Λακωνίας «Μεταβίβαση αρμοδιοτήτων του 
Νομαρχιακού Συμβουλίου στον Νομάρχη και τη Νομαρ¬ 
χιακή Επιτροπή». 

9. Τις διατάξεις του άρθρου 21 του ν. 3316/2005. 

10. Τις διατάξεις του άρθρου 1 της ΚΥΑ2/17140/002/17.4.2007 
των υπουργών ΠΕΧΩΔΕ και Εθνική Οικονομίας που δημο¬ 
σιεύτηκε στο υπ’ αριθμ. 192/8.5.2007 ΦΕΚ. 

12. Το υπ’ αριθμ. 2358/12.6.2007 έγγραφο της Δ/νσης 
Τεχνικών Υπηρεσιών για τη συγκρότηση της επιτροπής 
του θέματος. 

13. Το υπ’ αριθμ. 1316/6.7.2007 έγγραφο του Τεχνικού 
Επιμελητηρίου Ελλάδας, σύμφωνα με το οποίο ορίζουν 
εκπροσώπους για την σύσταση της επιτροπής του θέ¬ 
ματος. 

14. Το υπ’ αριθμ. 25/2007 πρακτικό της 2ης Νομαρχιακής 
Επιτροπής της ΝΑ Λακωνίας. 

15. Το υπ’ αριθμ. 36 πρακτικό της 2ης Νομαρχιακής Επι¬ 
τροπής της ΝΑ Λακωνίας, αποφασίζουμε: 

Ορίζουμε ότι ο μέγιστος αριθμός συνεδριάσεων της 
ανωτέρω επιτροπής ανέρχεται σε 45. 

Η απόφαση αυτή πήρε αριθμό 263 και να δημοσιευθεί 
στην Εφημερίδα της Κυβερνήσεως. 

Σπάρτη, 16 Οκτωβρίου 2007 

Ο Πρόεδρος της 2ης Νομαρχιακής Επιτροπής 
ΠΑΝΑΓΙΩΤΗΣ ΦΑΡΛΕΚΑΣ 
-Φ- 

Αριθμ. 76 (2) 

Τ ροποποίηση του Εσωτερικού Οργανισμού Οργάνωσης και 
λειτουργίας της Νομαρχιακής Αυτοδιοίκησης Πέλλας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΠΕΛΛΑΣ 

Έχοντας υπόψη: 

1. Τις διατάξεις του άρθρου 1 παρ. 2 του ν. 3325/2005 
(ΦΕΚ 68 Α711/3/2005 «Ιδρυση και λειτουργία βιομηχανικών 
- βιοτεχνικών εγκαταστάσεων στο πλαίσιο της αειφόρου 
ανάπτυξης και άλλες διατάξεις». 

2. Τις διατάξεις του άρθρου 104 του π.δ. 30/1996 «Κώδι¬ 
κας Νομαρχιακής Αυτοδιοίκησης» (ΦΕΚ 21 Α'). 

3. Τις διατάξεις του π.δ. 78/2006 (ΦΕΚ 80Α/13/4/2006) 
«Διάρθρωση, στελέχωση και αρμοδιότητες της Δ/νσης 
Ανάπτυξης των Νομαρχιακών Αυτοδιοικήσεων». 

4. Την αριθ. 100/2003 απόφαση του Ν.Σ. Πέλλας «Τρο¬ 
ποποίηση Οργανισμού Οργάνωσης και Λειτουργίας της 
Νομαρχιακής Αυτοδιοίκησης Πέλλας (ΦΕΚ1742/26/11/2003 
τ.Β'). 

5. Την ανάγκη σύστασης Διεύθυνσης Ανάπτυξης στον 
Εσωτερικό Οργανισμό Οργάνωσης και Λειτουργίας της 
Ν.Α. Πέλλας. 

6. Το γεγονός ότι, από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού της Ν.Α. Πέλλας, το ύψος της οποίας δεν μπορεί 
να προσδιοριστεί. 

7. Τις τοποθετήσεις των Νομαρχιακών Συμβούλων. 

8. Την σύμφωνη γνώμη του Συλλόγου εργαζομένων της 
Ν.Α. Πέλλας. 

9. Το αποτέλεσμα της ψηφοφορίας ομόφωνα, αποφα¬ 
σίζει: 

Τροποποιεί τον Εσωτερικό Οργανισμό Οργάνωσης και 
Λειτουργίας της Νομαρχιακής Αυτοδιοίκησης Πέλλας 
(αριθμός απόφασης Ν.Σ. 100/2003 ΦΕΚ 1742/26.11.2003 
τ.Β'), ως ακολούθως: 

1. Στο άρθρο 2 στην περ. Β ΟΡΓΑΝΙΚΕΣ ΜΟΝΑΔΕΣ ΤΗΣ 
ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΠΕΛΛΑΣ προστίθεται 
παράγραφος 21 ως εξής: 

«21 Διεύθυνση Ανάπτυξης 

α) Τμήμα Μεταποιητικών Επιχειρήσεων και Ανάπτυξης 
(Τμήμα Α') 

β) Τμήμα Ενέργειας και Φυσικών Πόρων (Τμήμα Β') 

γ) Τμήμα Επαγγέλματος, Ανελκυστήρων και Ελέγχου 
Βιομηχανικών Προϊόντων (Τμήμα Γ') 

δ) Τμήμα Προστασίας Περιβάλλοντος και έκδοσης οι¬ 
κοδομικών αδειών (Τμήμα Δ') 

ε) Τμήμα Διοικητικής Υποστήριξης (Τμήμα Ε') 

2. Μετά το τέλος του άρθρου 21 προστίθεται άρθρο 
21α ως εξής: 

Δ/ΝΣΗ ΑΝΑΠΤΥΞΗΣ 

Σκοπός, Αρμοδιότητες, Διάρθρωση 

1. Η Διεύθυνση Ανάπτυξης που έχει συσταθεί σε κάθε 
Νομαρχιακή Αυτοδιοίκηση με την παράγραφο 2 του άρ¬ 
θρου 1 του ν. 3325/2005 και λειτουργεί ως «Υπηρεσία μιας 
στάσης», ασκεί όλες τις αρμοδιότητες των καταργούμε - 
νων με τον ανωτέρω νόμο Υπηρεσιών Βιομηχανίας. 

2. Η Διεύθυνση Ανάπτυξης παρέχει υπηρεσίες στις με¬ 
ταποιητικές επιχειρήσεις καθώς και στις επιχειρήσεις πα¬ 
ροχής υπηρεσιών, που αφορούν σε θέματα ίδρυσης και 
λειτουργίας αυτών καθώς και στήριξης της επιχειρημα¬ 
τικής τους δραστηριότητας. Παρακολουθεί κάθε οικονο¬ 
μική δραστηριότητα που αναπτύσσεται στον οικείο νομό, 
αξιολογεί τα σχετικά δεδομένα και εισηγείται ανάλογες 
δράσεις στο Υπουργείο Ανάπτυξης. 

3. Η Διεύθυνση Ανάπτυξης αποτελεί, μεταξύ των άλλων, 
τον συνδετικό κρίκο ανάμεσα στο Υπουργείο Ανάπτυξης 
και στις Νομαρχιακές Αυτοδιοικήσεις. Επικοινωνεί και συ¬ 
νεργάζεται με τη Διεύθυνση Ανάπτυξης και Συντονισμού 
της Γ ενικής Γ ραμματείας Βιομηχανίας του Υπουργείου 
Ανάπτυξης για τα θέματα αρμοδιότητάς της, προκειμένου 
να επιτυγχάνεται η αποτελεσματική εφαρμογή της βιομη¬ 
χανικής νομοθεσίας στο σύνολό της και να υλοποιούνται 
οι γενικές κατευθύνσεις του Υπουργείου Ανάπτυξης σε 
θέματα βιομηχανικής πολιτικής. Για το σκοπό αυτό η Δι¬ 
εύθυνση Ανάπτυξης έχει την αρμοδιότητα: 

α) Να ενημερώνει την Διεύθυνση Ανάπτυξης και Συντο¬ 
νισμού της Γ ενικής Γ ραμματείας Βιομηχανίας του Υπουρ¬ 
γείου Ανάπτυξης, για κάθε ζήτημα της αρμοδιότητάς της 
που ανακύπτει κατά την εφαρμογή της βιομηχανικής νο¬ 
μοθεσίας από τις συναρμόδιες Υπηρεσίες, με σκοπό την 
επίλυση των προβλημάτων και την παροχή διευκρινήσεων ή 
οδηγιών σε θέματα ερμηνείας της κείμενης νομοθεσίας. 


β) Να τηρεί και να ενημερώνει την ηλεκτρονική βάση 
δεδομένων της Νομαρχιακής Αυτοδιοίκησης, σε θέματα 
μεταποιητικών και λοιπών επιχειρήσεων της αρμοδιότη¬ 
τάς της. 

γ) Να οργανώνει, να λειτουργεί και να ελέγχει το Κέντρο 
Υποδοχής Επενδυτών, προκειμένου αυτό να επιτελεί το 
υποστηρικτικό προς αυτήν έργο του, όπως προβλέπει η 
υπ’ αριθμ. 19282/240/5.9.2005 κοινή υπουργική απόφαση 
(ΦΕΚ 1326 Β'), με τελικό σκοπό την στήριξη της επιχειρη¬ 
ματικότητας στο νομό. 

4. Η Διεύθυνση Ανάπτυξης αποτελείται από τα εξής 
πέντε Τμήματα: α) Τμήμα Μεταποιητικών Επιχειρήσεων 
και Ανάπτυξης (Τμήμα Α') 

β) Τμήμα Ενέργειας και Φυσικών Πόρων (Τμήμα Β') 
γ) Τμήμα Επαγγέλματος, Ανελκυστήρων και Ελέγχου 
Βιομηχανικών Προϊόντων (Τμήμα Γ') 
δ) Τμήμα Προστασίας Περιβάλλοντος και'Εκδοσης Οι¬ 
κοδομικών Αδειών (Τμήμα Δ') 
ε) Τμήμα Διοικητικής Υποστήριξης (Τμήμα Ε'). 

5. Η Διεύθυνση Ανάπτυξης έχει αναπτυξιακό και τεχνι¬ 
κό χαρακτήρα, όπως προκύπτει από τις αρμοδιότητες 
των Τμημάτων αυτής και από τη φύση των ρυθμιζόμενων 
αντικειμένων τους. 

Αρμοδιότητες Τμήματος Α' 

Στις αρμοδιότητες του Τμήματος αυτού ανήκουν: 

1. α) Η χορήγηση μηχανολογικών αδειών εγκατάστασης, 
επέκτασης, εκσυγχρονισμού, λειτουργίας και ειδικής δή¬ 
λωσης καθώς και οι τροποποιήσεις αυτών, σε βιομηχανι¬ 
κές βιοτεχνικές εγκαταστάσεις, επαγγελματικά εργαστή¬ 
ρια, αποθήκες και ηλεκτρομηχανολογικές εγκαταστάσεις 
παροχής υπηρεσιών, σε μονάδες παραγωγής εκρηκτικών 
υλών καθώς και σε αποθήκες εκρηκτικών υλών και καψυλ- 
λίων (ανεξάρτητα από την εγκατεστημένη ισχύ και την 
αποθηκευτική ικανότητα) και 

β) η έγκριση τεχνικού υπομνήματος και προϋπολογι¬ 
σμού καθώς και η θεώρηση σχεδιαγραμμάτων, τα οποία 
υποβάλλονται προκειμένου να χορηγηθούν οι ανωτέρω 
άδειες. 

2. Ο τεχνικός έλεγχος και η ρύθμιση κάθε θέματος που 
ανακύπτει από τη λειτουργία των μονάδων της προηγού¬ 
μενης παραγράφου, με σκοπό τη προστασία των εργα¬ 
ζομένων, των περίοικων και του φυσικού περιβάλλοντος 
και ειδικότερα: 

α) Η διενέργεια αυτοψίας, αυτεπάγγελτα ή ύστερα 
από καταγγελία είτε με τους υπαλλήλους και τα τεχνικά 
μέσα του παρόντος Τμήματος είτε με τη συνδρομή του 
Τμήματος Δ' είτε με τη συνδρομή άλλων συναρμόδιων 
Υπηρεσιών ή νομαρχιακών οργάνων, κατά τη κρίση της 
Αδειοδοτούσας Αρχής. 

β) Ο έλεγχος της τήρησης των περιβαλλοντικών 
όρων, σύμφωνα με τη παράγραφο 1 του άρθρου 6 του 
ν. 1650/1986. 

γ) Η επιβολή πρόσθετων όρων λειτουργίας των μονάδων 
πλην των περιβαλλοντικών όρων λειτουργίας. 

δ) Η επιβολή πρόσθετων περιβαλλοντικών όρων, προκει¬ 
μένου για μονάδες της Κατηγορίας Β4, όπως περιγράφο- 
νται στην υπ’ αριθμ. ΗΠ15393/2332/2002 (ΦΕΚ 1022 Β') κοινή 
υπουργική απόφαση, σε συνεργασία με το Τ μήμα Δ'. 

ε) Η εισήγηση στις αρμόδιες Υπηρεσίες για την επιβο¬ 
λή πρόσθετων περιβαλλοντικών όρων, προκειμένου για 
μονάδες των Κατηγοριών Α1 και Α2, σύμφωνα με την 
προαναφερόμενη κοινή υπουργική απόφαση. 

3. Η διενέργεια αυτοψίας στις μονάδες αρμοδιότητας 
του παρόντος Τμήματος σε περίπτωση εργατικού ατυ¬ 
χήματος, για τη διαπίστωση των αιτίων του ατυχήματος 
και την υπόδειξη προληπτικών μέτρων. 

4. Η καταχώρηση της μελέτης ασφαλείας και η δημοσι¬ 
οποίηση αυτής, ο έλεγχος και η επιβολή κυρώσεων στις 

μονάδες αρμοδιότητας του παρόντος Τμήματος, που η 
δραστηριότητά τους περικλείει κινδύνους από ατυχή¬ 
ματα μεγάλης έκτασης, σύμφωνα με τις διατάξεις της 
υπ’ αριθμ. 5697/590/2000 (ΦΕΚ 405 Β') κοινή υπουργικής 
απόφασης. 

5. Η επιβολή των διοικητικών κυρώσεων που προβλέπο- 
νται στις διατάξεις του άρθρου 24 του ν. 3325/2005. 

6. Η έκδοση απόφασης προσωρινής ή οριστικής διακο¬ 
πής της λειτουργίας του συνόλου ή μέρους των μονάδων, 
για τις οποίες η σχετική άδεια λειτουργίας έχει δοθεί από 
το παρόν Τμήμα, καθώς και η εφαρμογή αυτής. Η απόφαση 
αυτή εκδίδεται ύστερα από σχετική εισήγηση στο Νομάρ¬ 
χη των συναρμόδιων Υπηρεσιών, Αρχών, Επιθεωρητών ή 
Φορέων, οι οποίοι χορηγούν ειδικές άδειες ή εγκρίσεις 
ή βεβαιώσεις ή ασκούν ειδικούς ελέγχους, για λόγους 
σχετικά με παράβαση διατάξεων αρμοδιότητάς τους. 

7. Η εισήγηση για την απευθείας εκποίηση δημοσίων 
εκτάσεων ή για τη παραχώρηση κοινόχρηστων δημοτι¬ 
κών ή κοινοτικών εκτάσεων για ίδρυση ή επέκταση βιο¬ 
μηχανικών και βιοτεχνικών εγκαταστάσεων (εκτός των 
Νομαρχιακών Αυτοδιοικήσεων νομού Αττικής). 

8. Η διατύπωση γνώμης για την απαλλοτρίωση ιδιωτικών 
εκτάσεων για ίδρυση ή επέκταση αξίας λόγου επαρχιακής 
βιομηχανίας (εκτός των Νομαρχιακών Αυτοδιοικήσεων 
νομού Αττικής). 

9. Η διατύπωση γνώμης για τη χορήγηση άδειας χρή- 
σεως αιγιαλού και παραλίας από μονάδες αρμοδιότητας 
του Τμήματος. 

10. α) Η αποδοχή των πιστοποιητικών καταλληλότη¬ 
τας των μηχανημάτων παραγωγής εκρηκτικών υλών, β) 
η αποδοχή του διορισμού, της απολύσεως ή της παραι- 
τήσεως των υπευθύνων συντηρήσεως και του Διευθυντή 
παραγωγής των μονάδων παραγωγής εκρηκτικών υλών 
καθώς και η διενέργεια ελέγχου περί του εάν συντρέχει 
η προϋπόθεση της διετούς προϋπηρεσίας σε εργοστάσιο 
παραγωγής εκρηκτικών υλών στη περίπτωση διορισμού 
του ως άνω Διευθυντή, γ) η αποδοχή της αναφοράς των 
μονάδων παραγωγής εκρηκτικών υλών για τυχόν ατυχή¬ 
ματα που έχουν συμβεί και η σύνταξη σχετικής έκθεσης, δ) 
η έγκριση της γενικής διαταγής που εκδίδει κάθε μονάδα 
παραγωγής εκρηκτικών υλών, ε) η θεώρηση των ημε¬ 
ρολογίων βιβλίων των μονάδων παραγωγής εκρηκτικών 
υλών για τις πραγματοποιούμενες δοκιμές και ελέγχους 
των εκρηκτικών και για τη συντήρηση του μηχανολογικού 
εξοπλισμού. 

11. Η κατά παρέκκλιση έγκριση ανέγερσης πολυώροφων 
επικίνδυνων κτιρίων, εφόσον αυτό επιβάλλεται από λει¬ 
τουργικούς λόγους, σύμφωνα με την υπ’ αριθμ. 3329/1989 
(ΦΕΚ 132 Β') κοινή υπουργική απόφαση. 

12. Η έγκριση παραγωγής εκρηκτικών υλών και η έκδοση 
απόφασης για την επιβολή προστίμων σε βάρος οποιου- 
δήποτε παράγει, κατέχει ή διαθέτει στην αγορά εκρηκτικά, 
τα οποία δεν πληρούν τις νόμιμες απαιτήσεις. 

13. Η έκδοση της απόφασης που προβλέπεται στην πα¬ 
ράγραφο 3 του άρθρου 2 της υπ’ αριθμ. 3329/1989 κοινής 
υπουργικής απόφασης, σχετικά με τη μείωση των απο¬ 
στάσεων ασφαλείας. 

14. Η τήρηση και ενημέρωση ηλεκτρονικού Ειδικού Μη¬ 
τρώου των επιχειρήσεων ναυπήγησης, μετατροπής, επι¬ 
σκευής και συντήρησης πλοίων, η εγγραφή στο Ειδικό 
Μητρώο και η διαγραφή από το μητρώο αυτό των εν 
λόγω επιχειρήσεων, η παρακολούθηση, ο έλεγχος και η 
επιβολή σ’ αυτές των νομίμων κυρώσεων. 

15. Η έγκριση τεχνικών μελετών ηλεκτρομηχανολογικών 
εγκαταστάσεων του Δημοσίου και Ν.Π.Δ.Δ. συνολικού προ¬ 
ϋπολογισμού άνω των 5.870 €. 

16. Η χορήγηση άδειας εγκατάστασης και άδειας λει¬ 
τουργίας φωτοβόλων σωλήνων, φωτεινών επιγραφών και 


ηλεκτροκίνητων ανυψωτικών μηχανημάτων και ο έλεγχος 
της λειτουργίας αυτών. 

17. Ο τεχνικός έλεγχος δοκιμασίας ατμολεβήτων, ατμο¬ 
δοχείων, αεροδεξαμενών και δοχείων εν γένει υπό πίεση 
και η επιθεώρηση μετά την εγκατάσταση αυτών για τη 
χορήγηση πιστοποιητικών υδραυλικής δοκιμασίας και 
παραλαβής. 

18. Η χορήγηση ειδικών αδειών εργοστασίων κατασκευ¬ 
ής και επισκευής ατμολεβήτων. 

19. Η χορήγηση άδειας εγκατάστασης και άδειας λει¬ 
τουργίας αρτοποιείων, αμιγών κλιβάνων έψησης και κου- 
λουροποιίας. 

20. Η χορήγηση άδειας εγκατάστασης, άδειας λειτουρ¬ 
γίας και ειδικής δήλωσης στεγνοκαθαριστηρίων, πλυντη¬ 
ρίων ρούχων, σιδηρωτηρίων ρούχων και ταπητοκαθαρι- 
στηρίων, δημόσιας χρήσης. 

21. Η χορήγηση βεβαίωσης σχετικά με την αρτιότητα και 
καταλληλότητα του μηχανολογικού εξοπλισμού βιομηχα¬ 
νικών βιοτεχνικών μονάδων επεξεργασίας βιομηχανικής 
ντομάτας. 

22. Η χορήγηση άδειας εγκατάστασης και άδειας λει¬ 
τουργίας εγκαταστάσεων επικίνδυνων ιατρικών αποβλή¬ 
των, οι οποίες ευρίσκονται είτε εντός είτε εκτός υγειο¬ 
νομικών μονάδων. 

23. Η ενημέρωση των επενδυτών σε θέματα ίδρυσης 
επιχειρήσεων, αναπτυξιακών προγραμμάτων, δικαιολο- 
γητικών και διαδικασιών προκειμένου να χορηγηθούν οι 
απαιτούμενες άδειες και οι επιμέρους εγκρίσεις. 

24. Η υλοποίηση προγραμμάτων υποστήριξης των μικρο- 
μεσαίων επιχειρήσεων, αξιοποίησης των ήπιων μορφών 
ενέργειας, όπως ηλιακή, αιολική, γεωθερμία καθώς και η 
παρακολούθηση της πορείας υλοποίησης αναπτυξιακών 
προγραμμάτων και σχεδίων αρμοδιότητας του Υπουρ¬ 
γείου Ανάπτυξης. 

25. Η ενημέρωση των φορέων των βιομηχανιών βιοτε¬ 
χνιών για τις νέες τεχνολογίες, εφευρέσεις και ευρεσι¬ 
τεχνίες. 

26. Η συνεργασία με αρμόδιους συλλογικούς φορείς και 
Επιμελητήρια για την εξέταση θεμάτων τα οποία αφορούν 
στην αδειοδότηση και στη λειτουργία των μεταποιητικών 
επιχειρήσεων και των επιχειρήσεων παροχής υπηρεσιών, 
στην υπαγωγή των ανωτέρω επιχειρηματικών μονάδων 
σε αναπτυξιακά προγράμματα και σχέδια και γενικά στη 
βελτίωση του επιχειρηματικού κλίματος και της ανταγω¬ 
νιστικότητας των επιχειρήσεων. 

27. Η συνεργασία με άλλες υποστηρικτικές δομές της 
επιχειρηματικότητας στη περιφέρεια και στο νομό, αρ¬ 
μοδιότητας του Υπουργείου Ανάπτυξης, η συλλογή στοι¬ 
χείων σχετικά με την επιχειρηματική δραστηριότητα και 
η αξιολόγηση των οικονομικών δεδομένων. 

28. Η υποβολή προτάσεων στη Διεύθυνση Ανάπτυξης 
της Γενικής Γραμματείας Βιομηχανίας του Υπουργείου 
Ανάπτυξης και δί αυτής στον Γενικό Γραμματέα Βιομη¬ 
χανίας, σχετικά με την ενίσχυση της επιχειρηματικής 
δραστηριότητας στο νομό, με τις διαμορφούμενες τά¬ 
σεις οικονομικής δραστηριότητας, με την υπαγωγή των 
μεταποιητικών επιχειρήσεων και των επιχειρήσεων παρο¬ 
χής υπηρεσιών σε αναπτυξιακά προγράμματα και σχέδια 
καθώς και με τη βελτίωση των διαδικασιών αδειοδότησης 
των μεταποιητικών επιχειρήσεων γενικά. 

29. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

Αρμοδιότητες Τμήματος Β' 

Στις αρμοδιότητες του Τμήματος αυτού ανήκουν: 

1. Η χορήγηση άδειας μεταλλευτικών ερευνών. 

2. Η αποδοχή παραίτησης από δικαιώματα που απορ¬ 
ρέουν από άδεια μεταλλευτικών ερευνών. 

3. Η έγκριση μεταβίβασης ή μίσθωσης δικαιωμάτων από 
άδεια μεταλλευτικών ερευνών. 

4. Η έκδοση απόφασης έκπτωσης από δικαιώματα άδει¬ 
ας μεταλλευτικών ερευνών, των κληρονόμων δικαιούχου 
που δεν γνωστοποιήθηκαν. 

5. Η έγκριση για την εκμετάλλευση διαπιστωθέντων 
μεταλλευμάτων κατά τη διάρκεια της ισχύος της άδειας 
μεταλλευτικών ερευνών πριν από την έκδοση του προε¬ 
δρικού διατάγματος για την παραχώρηση μεταλλείου. 

6. Η έκδοση απόφασης έκπτωσης ή απώλειας δικαιω¬ 
μάτων τα οποία απορρέουν από άδεια μεταλλευτικών 
ερευνών και η ανάκληση άδειας μεταλλευτικών ερευνών 
για την παράβαση όρων που έχουν τεθεί σ’ αυτή. 

7. Η βεβαίωση του φόρου υπέρ του Δημοσίου σε περί¬ 
πτωση μεταβίβασης δικαιωμάτων από άδειες μεταλλευ¬ 
τικών ερευνών. 

8. Η εξέταση της υποβαλλόμενης από τον αδειούχο 
μεταλλευτικών ερευνών αίτησης για παραχώρηση εν άλω 
ή εν μέρει του χώρου της άδειας, καθώς και η έκδοση 
προκήρυξης για την παραχώρηση μεταλλείων. 

9. Η έγκριση ατελούς εισαγωγής μηχανημάτων που προ¬ 
ορίζονται για μεταλλευτικές εγκαταστάσεις. 

10. Η χορήγηση άδειας εκμετάλλευσης σε δημοτικά, κοι¬ 
νοτικά ή ιδιωτικά λατομεία αδρανών υλικών, σε λατομεία 
Ν.Π.Δ.Δ., καθώς και η παράταση της άδειας αυτής. 

11. Η έκδοση διαπιστωτικής απόφασης σχετικά με τη 
συνδρομή των προϋποθέσεων παράτασης της ισχύος των 
αδειών εκμετάλλευσης δημοτικών, κοινοτικών, ιδιωτικών 
και Ν.Π.Δ.Δ. λατομείων μαρμάρων και βιομηχανικών ορυ¬ 
κτών, σύμφωνα με το άρθρο 7 του ν. 2702/1999 (ΦΕΚ 70 
Α'). 

12. Η χορήγηση άδειας εγκατάστασης και άδειας λει¬ 
τουργίας ηλεκτρομηχανολογικών εγκαταστάσεων λατο¬ 
μείων αδρανών υλικών. 

13. Η έγκριση ατελούς εισαγωγής μηχανημάτων που 
προορίζονται για λατομικές εγκαταστάσεις. 

14. Ο καθορισμός και ο αποχαρακτηρισμός των λατο¬ 
μικών περιοχών. 

15. Η ανάκληση άδειας εκμετάλλευσης των δημοτικών, 
κοινοτικών ή ιδιωτικών λατομείων αδρανών υλικών. 

16. Η μέριμνα για την εκτίμηση λατομικών επιχειρήσεων 
στις περιπτώσεις του άρθρου 9 του ν. 2190/1920 (ΦΕΚ 
37 Α'). 

17. Η έγκριση εισφοράς σε εταιρία του συνόλου των 
μισθωτικών δικαιωμάτων επί ιδιωτικών λατομείων. 

18. Η συμπλήρωση του φακέλου με τα απαιτούμενα δι- 
καιολογητικά (γνωμοδοτήσεις Υπηρεσιών άρθρου 10 του 
ν. 1428/1984 (ΦΕΚ 43 Α'), μελέτες, εγκρίσεις επέμβασης 
κ.λπ.) για την έκδοση άδειας εκμετάλλευσης λατομείων 
μαρμάρων και βιομηχανικών ορυκτών (πλην των δημόσι¬ 
ων λατομείων όπου η αρμοδιότητα ανήκει στον Γενικό 
Γραμματέα Περιφέρειας, σύμφωνα με την παράγραφο 6 
του άρθρου 4 του ν. 2647/1998). 

19. Η χορήγηση άδειας ατελούς εισαγωγής ειδικών μη¬ 
χανημάτων για τις ανάγκες των μεταλλείων. 

20. Η έκδοση απόφασης για τη συνέχιση για μία διετία 
της λειτουργίας των δημοτικών, κοινοτικών, ιδιωτικών 
και Ν.Π.Δ.Δ. λατομείων αδρανών υλικών, με αποκλειστι¬ 
κό σκοπό την αποκατάσταση του περιβάλλοντος κατά 
τα προβλεπόμενα από τις διατάξεις του άρθρου 7 του 
ν. 2837/2000 (ΦΕΚ 178 Α'), του άρθρου 19 του ν. 3190/2003 
(ΦΕΚ 249 Α') και του άρθρου 17 του ν. 3335/ 2005 (ΦΕΚ 95 
Α') καθώς και η παράταση αυτής μέχρι μία τριετία. 

21. Η έκδοση απόφασης για τη σφράγιση των μόνιμων 
ηλεκτρομηχανολογικών εγκαταστάσεων των λατομείων 
αδρανών υλικών, βιομηχανικών ορυκτών και μαρμάρων. 

22. Η χορήγηση άδειας εκμετάλλευσης των λατομείων 
σχιστολιθικών πλακών. 


23. Η έκδοση απόφασης για την απόκτηση μεταλλευ¬ 
τικών δικαιωμάτων επί αδειών μεταλλευτικών ερευνών 
(ΑΜΕ) σε παραμεθόριες περιοχές, πλην της μεταλλειο- 
κτησίας. 

24. Η χορήγηση άδειας εκμετάλλευσης λατομείων αρ¬ 
γίλων και μαργών πλινθοποιίας και κεραμοποιίας. 

25. Η έκδοση απόφασης για τον χαρακτηρισμό ως βι¬ 
ομηχανικών, των λατομικών επιχειρήσεων βιομηχανικών 
ορυκτών, μαρμάρων και αδρανών υλικών. 

26. Η χορήγηση αδειών κατασκευής και λειτουργίας 
των υπόγειων και υπαίθριων αποθηκών εκρηκτικών υλών 
και καψυλλίων για την εξυπηρέτηση των μεταλλείων και 
λατομείων (αδρανών υλικών, μαρμάρων και βιομηχανικών 
ορυκτών). 

27. Η έκδοση απόφασης για την άρση απαγόρευσης 
δικαιοπραξιών λατομικού ή μεταλλευτικού περιεχομένου 
στις παραμεθόριες περιοχές. 

28. Η έκδοση απόφασης για την παραχώρηση ερευ¬ 
νητικών γεωτρήσεων του ΙΓΜΕ προς εκμετάλλευση σε 
Δήμους, Κοινότητες και ιδιώτες. 

29. Η χορήγηση αδειών εγκατάστασης, επέκτα¬ 
σης, εκσυγχρονισμού και λειτουργίας, σύμφωνα με το 
ν. 3325/2005, στις: 

α) Βιομηχανίες παραγωγής πετρελαιοειδών και λιπα- 
ντικών (διυλιστήρια) με εγκατεστημένη παραγωγική ισχύ 
μέχρι και 367 Κ \Ν (500 ΗΡ) και αποθηκευτική ικανότητα 
μέχρι και 10.000 ηη 3 . 

β) Εγκαταστάσεις εναποθήκευσης και διακίνησης υγρών 
καυσίμων, υγραερίων και ασφάλτου, εμφιάλωσης υγραε¬ 
ρίων και συσκευασίας λιπαντικών, με αποθηκευτική ικα¬ 
νότητα μέχρι και 50.000 ηη 3 και με εγκατεστημένη παρα¬ 
γωγική ισχύ μέχρι και 367 Κ\Λ/ (500 ΗΡ), με εξαίρεση τη 
Νομαρχιακή Αυτοδιοίκηση Θεσσαλονίκης για την οποία 
ισχύει μέχρι και 1470 Κ \Ν (2.000 ΗΡ). 

γ) Εγκαταστάσεις αναγέννησης ορυκτελαίων χωρίς πε¬ 
ριορισμό στην εγκατεστημένη ισχύ και με αποθηκευτική 
ικανότητα μέχρι και 10.000 πι 3 . 

δ) Εγκαταστάσεις ερευνών και εκμετάλλευσης υδρογο¬ 
νανθράκων, αποθήκευσης, διακίνησης και διανομής φυ¬ 
σικού αερίου, με εγκατεστημένη παραγωγική ισχύ μέχρι 
και 367 Κ\Α/ (500 ΗΡ) και αποθηκευτική ικανότητα μέχρι 
και 10.000 πι 3 . 

30. Η χορήγηση άδειας πωλητή πετρελαιοειδών προ¬ 
ϊόντων για θέρμανση, διανομής και εμφιάλωσης υγραε¬ 
ρίου καθώς και η επιβολή κυρώσεων σε διυλιστήρια και 
σε εταιρίες εμπορίας με εγκαταστάσεις αποθήκευσης 
και διακίνησης υγρών καυσίμων, υγραερίων, λιπαντικών 
και ασφάλτου, στις μονάδες εμφιάλωσης υγραερίου και 
στους πωλητές πετρελαίου θέρμανσης. 

31. Η χορήγηση άδειας εγκατάστασης και άδειας λει¬ 
τουργίας εφεδρικών σταθμών ηλεκτροπαραγωγής. 

32. Η έκδοση απόφασης για την εξαίρεση από την 
απαλλαγή υποχρέωσης εφοδιασμού με άδεια εγκα¬ 
τάστασης και λειτουργίας σταθμών ηλεκτροπαραγω¬ 
γής, σύμφωνα με την παράγραφο 7 του άρθρου 3 του 
ν. 2244/1994 (ΦΕΚ 168 Α'). 

33. Η χορήγηση άδειας εγκατάστασης και άδειας λει¬ 
τουργίας για ιδία χρήση ενεργειακών συστημάτων θέρ¬ 
μανσης ή ψύξης χώρων μέσω της εκμετάλλευσης της 
θερμότητας των γεωλογικών σχηματισμών και των νερών, 
επιφανειακών και υπόγειων, που δεν χαρακτηρίζονται γε¬ 
ωθερμικό δυναμικό. 

35. Ο τεχνικός έλεγχος και η ρύθμιση κάθε θέματος που 
ανακύπτει από τη λειτουργία των μονάδων αρμοδιότητας 
του παρόντος Τμήματος, με σκοπό τη προστασία των 
εργαζομένων, των περίοικων και του φυσικού περιβάλ¬ 
λοντος και ειδικότερα: 

α) Η διενέργεια αυτοψίας, αυτεπάγγελτα ή ύστερα 
από καταγγελία είτε με τους υπαλλήλους και τα τεχνικά 
μέσα του παρόντος Τμήματος είτε με τη συνδρομή του 
Τμήματος Δ' είτε με τη συνδρομή άλλων συναρμόδιων 
Υπηρεσιών ή νομαρχιακών οργάνων, κατά τη κρίση της 
Αδειοδοτούσας Αρχής. 

β) Ο έλεγχος της τήρησης των περιβαλλοντικών 
όρων, σύμφωνα με την παράγραφο 1 του άρθρου 6 του 
ν. 1650/1986 

γ) Η επιβολή πρόσθετων όρων λειτουργίας των μονάδων 
πλην των περιβαλλοντικών όρων λειτουργίας 
δ) Η επιβολή πρόσθετων περιβαλλοντικών όρων, προ- 
κειμένου για μονάδες της Κατηγορίας Β4, όπως περιγρά- 
φονται στην υπ’ αριθμ. ΗΠ15393/2332/2002 (ΦΕΚ 1022 Β'), 
σε συνεργασία με το Τμήμα Δ'. 

ε) Η εισήγηση στις αρμόδιες Υπηρεσίες για την επιβο¬ 
λή πρόσθετων περιβαλλοντικών όρων, προκειμένου για 
μονάδες των Κατηγοριών Α1 και Α2, σύμφωνα με την 
προαναφερόμενη κοινή υπουργική απόφαση. 

36. Η διενέργεια αυτοψίας στις μονάδες αρμοδιότητας 
του παρόντος Τμήματος σε περίπτωση εργατικού ατυ¬ 
χήματος, για τη διαπίστωση των αιτίων του ατυχήματος 
και την υπόδειξη προληπτικών μέτρων. 

37. Η επιβολή των διοικητικών κυρώσεων που προβλέ- 
πονται στις διατάξεις του άρθρου 24 του ν.3325/2005. 

38. Η έκδοση απόφασης προσωρινής ή οριστικής διακο¬ 
πής της λειτουργίας του συνόλου ή μέρους των μονάδων, 
για τις οποίες η σχετική άδεια λειτουργίας έχει δοθεί από 
το παρόν Τμήμα, καθώς και η εφαρμογή αυτής. Η απόφαση 
αυτή εκδίδεται ύστερα από σχετική εισήγηση στο Νομάρ¬ 
χη των συναρμόδιων Υπηρεσιών, Αρχών, Επιθεωρητών ή 
Φορέων, οι οποίοι χορηγούν ειδικές άδειες ή εγκρίσεις 
ή βεβαιώσεις ή ασκούν ειδικούς ελέγχους, για λόγους 
σχετικά με παράβαση διατάξεων αρμοδιότητάς τους. 

39. Η καταχώρηση της μελέτης ασφαλείας (επικινδυ- 
νότητας) και η δημοσιοποίηση αυτής, ο έλεγχος και η 
επιβολή κυρώσεων των μονάδων αρμοδιότητας του πα¬ 
ρόντος Τμήματος, που η δραστηριότητα τους περικλείει 
κινδύνους από ατυχήματα μεγάλης έκτασης, σύμφωνα με 
τις διατάξεις της υπ’ αριθμ. 5697/590/2000 κοινής υπουρ¬ 
γικής απόφασης. 

40. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τ μήματος. 

Αρμοδιότητες Τμήματος Γ' 

Στις αρμοδιότητες του Τμήματος αυτού ανήκουν: 

1. Η χορήγηση τεχνικών επαγγελματικών αδειών, η συ¬ 
γκρότηση της εξεταστικής επιτροπής και η διενέργεια των 
εξετάσεων για τη χορήγηση των αδειών αυτών. 

2. Η ρύθμιση κάθε θέματος που αφορά στην εγκα¬ 
τάσταση, λειτουργία και στη συντήρηση των ανελκυ¬ 
στήρων, σύμφωνα με τις διατάξεις της υπ’ αριθμ. οίκ. 
Φ9.2/29362/1957/2005 (ΦΕΚ 1797 Β') κοινής υπουργικής 
απόφασης και συγκεκριμένα: 

α) Η τήρηση και ενημέρωση ηλεκτρονικού Ειδικού Μη¬ 
τρώου ανελκυστήρων και συνεργείων συντήρησης και η 
καταχώρηση δεδομένων σ’ αυτό. 

β) Ο έλεγχος των ανελκυστήρων ύστερα από καταγ¬ 
γελία ή ατύχημα. 

γ) Η χορήγηση άδειας συνεργείου συντήρησης ανελκυ¬ 
στήρων, ύστερα από τη διενέργεια αυτοψίας, 
δ) Η επιβολή των προβλεπόμενων κυρώσεων. 

3. Ο έλεγχος εφαρμογής των κανονιστικών διατάξεων 
αρμοδιότητας της Γ ενικής Γ ραμματείας του Υπουργείου 
Ανάπτυξης και η εν συνεχεία ενημέρωση των αρμόδιων 
Υπηρεσιών του εν λόγω Υπουργείου. 


4. Η έγκριση κυκλοφορίας εκρηκτικών υλών. 

5. Η διενέργεια δειγματοληπτικών ελέγχων προκειμέ¬ 
νου να διαπιστωθεί η ποιότητα των χαλύβων οπλισμού 
σκυροδέματος. 

6. Η διενέργεια δειγματοληπτικών ελέγχων προκειμένου 
να διαπιστωθεί η ποιότητα των πλαστικών σωλήνων και 
των εξαρτημάτων αυτών από μη πλαστικοποιημένο πολυ- 
βινυλοχλωρίδιο (σκληρό ΡΝ/Ο) που χρησιμοποιούνται για 
τη μεταφορά πόσιμου νερού και αποχετευτικών λυμάτων 
καθώς και για συστήματα αποχετεύσεως στα κτίρια. 

7. Η διενέργεια δειγματοληπτικών ελέγχων προκειμένου 
να διαπιστωθεί η ποιότητα των προϊόντων τσιμέντου. 

8. Η διενέργεια δειγματοληπτικών ελέγχων προκειμένου 
να διαπιστωθεί η τήρηση των σχετικών προδιαγραφών 
των παιχνιδιών. 

9. Η διενέργεια δειγματοληπτικών ελέγχων προκειμένου 
να διαπιστωθεί η ποιότητα των κυκλοφορούντων λεβήτων 
ζεστού νερού, οι οποίοι τροφοδοτούνται με υγρά ή αέρια 
καύσιμα και η επιβολή των προβλεπόμενων κυρώσεων. 

10. Η χορήγηση βεβαίωσης ότι προϊόντα που εισάγονται 
από το εξωτερικό απ’ ευθείας από εγχώριες βιομηχανίες, 
βιοτεχνίες ή επαγγελματικά εργαστήρια, για να χρησιμο¬ 
ποιηθούν αποκλειστικά από αυτές ως πρώτες ύλες, δεν 
παράγονται από την εγχώρια βιομηχανία, κατάλληλα για 
τη χρήση που προορίζονται και σε επάρκεια. 

11. Η χορήγηση βεβαίωσης ότι είδη που εισάγονται από 
βιομηχανίες, βιοτεχνίες ή επαγγελματικά εργαστήρια για 
να χρησιμοποιηθούν αποκλειστικά από αυτές ως πρώτες 
ύλες, δεν παράγονται από την εγχώρια βιομηχανία, κα¬ 
τάλληλα για τη χρήση που προορίζονται και σε επάρκεια 
και ότι η οικονομική σημασία του παραγόμενου τελικού 
προϊόντος δικαιολογεί τον προθεσμιακό διακανονισμό ή 
την απαλλαγή από την υποχρέωση κατάθεσης χρηματι¬ 
κών προκαταβολών. 

12. Η χορήγηση βεβαίωσης ότι αγαθά, που εισάγονται 
από το Δημόσιο, τους Δήμους, τις Κοινότητες, τα νομικά 
πρόσωπα και οργανισμούς, παράγονται ή μη από την εγ¬ 
χώρια βιομηχανία κατάλληλα και σε επάρκεια (δεν αφορά 
τις Νομαρχιακές Αυτοδιοίκησης νομού Αττικής). 

13. Η χορήγηση βεβαίωσης, ότι μηχανήματα, ανταλλακτι¬ 
κά μηχανημάτων καθώς και κάθε άλλο είδος εγχώριας ή 
ξένης προέλευσης, τα οποία έχουν ανάγκη επισκευής, δεν 
μπορούν να επισκευασθούν από εγχώριες επιχειρήσεις, 
προκειμένου να επιτραπεί η εξαγωγή των μηχανημάτων 
αυτών για επισκευή και την εκ νέου εισαγωγή τους. 

14. Η χορήγηση βεβαίωσης για την ύπαρξη ή μη εγχώ¬ 
ριας επιχείρησης κατασκευής γεωργικών μηχανημάτων, 
προκειμένου τα εισαγόμενα γεωργικά μηχανήματα να 
χρηματοδοτούνται από την Αγροτική Τράπεζα της Ελ¬ 
λάδος. 

15. Η χορήγηση βεβαίωσης ότι μορφές χλωριούχου πο- 
λυβινυλίου δεν παράγονται από την εγχώρια βιομηχανία, 
κατάλληλα και σε επάρκεια, προκειμένου να μην επιβάλ¬ 
λεται σ’ αυτές κατά την εισαγωγή τους ο προβλεπόμενος 
δασμός. 

16. Η χορήγηση βεβαίωσης, με την οποία να βεβαιώνε¬ 
ται η ολοκλήρωση των εξαγωγικών υποχρεώσεων βιο¬ 
μηχανιών, βιοτεχνιών και επαγγελματικών εργαστηρίων, 
ανεξάρτητα από ιπποδύναμη (εκτός των Νομαρχιακών 
Αυτοδιοικήσεων νομού Αττικής). 

17. Η έκδοση απόφασης απαλλαγής από την καταβολή 
των προβλεπόμενων δασμών, του φόρου προστιθέμενης 
αξίας ως και του προβλεπόμενου ειδικού φόρου κατά την 
εισαγωγή των φορτηγών οχημάτων, κατά το μέρος που 
αυτά δεν παράγονται κατάλληλα και σε επάρκεια από 
την εγχώρια βιομηχανία. 

18. Η έγκριση ατελούς εισαγωγής μηχανημάτων και 
εξαρτημάτων, προοριζομένων για επαρχιακές βιομηχα¬ 
νίες, βιοτεχνίες και επαγγελματικά εργαστήρια. 

19. Η έγκριση ατελούς εισαγωγής κάθε είδους εξοπλι¬ 
σμού που προορίζεται για επαρχιακές ξενοδοχειακές 
επιχειρήσεις. 

20. Η εκτίμηση της αξίας των μηχανημάτων για τον 
προσδιορισμό της φορολογητέας αξίας τους. 

21. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

Αρμοδιότητες Τμήματος Δ' 

Στις αρμοδιότητες του Τμήματος αυτού, που αφορούν 
μόνο στα βιομηχανικά κτίρια και στις δραστηριότητες 
του ν. 3325/2005, περιλαμβάνονται: 

1. Ο έλεγχος των αρχιτεκτονικών, των στατικών, των 
υδραυλικών και των ηλεκτρομηχανολογικών μελετών, 
της μελέτης θερμομόνωσης και της μελέτης παθητικής 
πυροπροστασίας, καθώς και των φορολογικών για την 
έκδοση ή αναθεώρηση οικοδομικών αδειών και η έκδοση 
των αδειών αυτών, όπου αυτές δεν εκδίδονται από τις 
πολεοδομικές υπηρεσίες της παραγράφου 2. 

2. Ο έλεγχος της πληρότητας του φακέλου της οικο¬ 
δομικής άδειας, η αποστολή αυτού στις πολεοδομικές 
Υπηρεσίες Δήμων ή Επαρχείων ή αποκεντρωμένων Πο- 
λεοδομικών Υπηρεσιών και η μέριμνα, σε συνεργασία με 
τις προαναφερόμενες Υπηρεσίες, για την έκδοση της 
οικοδομικής άδειας. 

3. Ο έλεγχος των απαιτούμενων δικαιολογητικών και η 
εισήγηση για την έκδοση αδειών περιτοίχισης, κατεδά¬ 
φισης, επιχωμάτωσης και κοπής δένδρων. 

4. Η έγκριση των περιβαλλοντικών όρων για βιομηχανι¬ 
κές βιοτεχνικές εγκαταστάσεις, επαγγελματικά εργαστή¬ 
ρια, αποθήκες και ηλεκτρομηχανολογικές εγκαταστάσεις 
παροχής υπηρεσιών Κατηγορίας Β4, σύμφωνα με την υπ’ 
αριθμ. ΗΠ15393/2332/2002 κοινή υπουργική απόφαση. 

5. Ο έλεγχος της πληρότητας του φακέλου της προκα¬ 
ταρκτικής περιβαλλοντικής εκτίμησης και αξιολόγησης, 
της μελέτης περιβαλλοντικών επιπτώσεων και της περι¬ 
βαλλοντικής έκθεσης, που υποβάλλονται στην Αδειοδο- 
τούσα Αρχή και αφορούν τις μονάδες αρμοδιότητας του 
ν. 3325/2005. 

6. Η αποστολή στις αρμόδιες Υπηρεσίες του φακέλου 
της προκαταρκτικής περιβαλλοντικής εκτίμησης και αξιο¬ 
λόγησης και της μελέτης περιβαλλοντικών επιπτώσεων. 

7. Η διατύπωση εισηγήσεων επί των Μελετών Περιβαλ¬ 
λοντικών Επιπτώσεων στο Νομαρχιακό Συμβούλιο της 
οικείας Νομαρχιακής Αυτοδιοίκησης, κατά τη διαδικασία 
έγκρισης των περιβαλλοντικών όρων. 

8. Ο έλεγχος, σύμφωνα με την παρ. 1 του άρθρου 6 του 
ν. 1650/1986, της τήρησης των περιβαλλοντικών όρων που 
αφορούν μονάδες του ν. 3325/2005 και έχουν εκδοθεί από 
υπηρεσίες της Νομαρχιακής Αυτοδιοίκησης. 

9. Η επιβολή κυρώσεων, σύμφωνα με την παράγραφο 1 
του άρθρου 30 του ν. 1650/1986. 

10. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τ μήματος. 

Αρμοδιότητες Τμήματος Ε' 

Στις αρμοδιότητες του Τμήματος αυτού ανήκουν: 

1. Η γραμματειακή εξυπηρέτηση της Υπηρεσίας. 

2. Η διαχείριση του συστήματος ηλεκτρονικής διασύνδε¬ 
σης της Διεύθυνσης Ανάπτυξης με τις αρμόδιες Υπηρεσίες 
του Υπουργείου Ανάπτυξης και της οικείας νομαρχιακής 
αυτοδιοίκησης. 


3. Η συνεργασία με τα Κέντρα Υποδοχής Επενδυτών 
(ΚΥΕ), για την διεκπεραίωση από αυτά μέρους των υπο¬ 
θέσεων που ανήκουν στην αρμοδιότητα της Διεύθυνσης 
Ανάπτυξης. 

4. Η συνεργασία με τα Κέντρα Εξυπηρέτησης Πολιτών 
(ΚΕΠ), για τη χορήγηση αδειών, πιστοποιητικών ή ειδικά 
εγγράφων. 

5. Η αυτεπάγγελτη ή ύστερα από αίτηση των ενδια¬ 
φερομένων, αναζήτηση από άλλες Υπηρεσίες ή Αρχές, 
δικαιολογητικών απαραίτητων για την έκδοση αδειών. 

6. Η ενημέρωση της ηλεκτρονικής βάσης δεδομένων της 
Νομαρχιακής Αυτοδιοίκησης, σε θέματα αρμοδιότητας 
του παρόντος Τ μήματος. 

7. Η μηχανογράφηση της Διεύθυνσης Ανάπτυξης και 
των Τμημάτων αυτής. 

Κατηγορίες, Κλάδοι, Ειδικότητες Προσωπικού 

Της Διεύθυνσης Ανάπτυξης και των Τμημάτων αυτής 
προΐστανται υπάλληλοι ως κατωτέρω κατά Κατηγορία, 
Κλάδο και Ειδικότητα, σύμφωνα με τις διατάξεις των άρ¬ 
θρων 108 του π.δ. 30/1996 και της παρ. 5 του άρθρου 83 
του ν. 2683/1999: 

1. Στη Διεύθυνση Ανάπτυξης προΐστανται υπάλληλοι 
της κατηγορίας ΠΕ, των Κλάδων Μηχανικών, Θετικών 
Επιστημών και Διοικητικού - Οικονομικού, ανεξαρτήτως 
ειδικότητας. Σε περίπτωση έλλειψης των ανωτέρω, προΐ- 
στανται υπάλληλοι της κατηγορίας ΤΕ των ιδίων κλάδων, 
ανεξαρτήτως ειδικοτήτων 

2 . 

2. Στα Τμήματα της Διεύθυνσης Ανάπτυξης προΐστανται 
υπάλληλοι της Κατηγορίας ΠΕ, ως κατωτέρω: 

α) Στο Τμήμα Α' προΐστανται υπάλληλοι της Κατηγο¬ 
ρίας ΠΕ, του Κλάδου Μηχανικών, των εξής ειδικοτήτων: 
Μηχανολόγου Ηλεκτρολόγου, Μηχανολόγου, Ηλεκτρολό¬ 
γου, Ναυπηγού Μηχανολόγου, Μηχανολόγου Βιομηχανίας, 
Χημικού, Παραγωγής και Διοίκησης. 

Σε περίπτωση έλλειψης των ανωτέρω, προΐστανται 
υπάλληλοι της Κατηγορίας ΤΕ, του Κλάδου Μηχανικών, 
των εξής ειδικοτήτων: Μηχανολόγου, Ηλεκτρολόγου. 

β) Στο Τμήμα Β' προΐστανται υπάλληλοι της Κατηγο¬ 
ρίας ΠΕ, του Κλάδου Μηχανικών, των εξής ειδικοτήτων: 
Μηχανολόγου Ηλεκτρολόγου, Μηχανολόγου, Ηλεκτρολό¬ 
γου, Ναυπηγού Μηχανολόγου, Μηχανολόγου Βιομηχανίας, 
Χημικού, Μεταλλείων Μεταλλουργού, Ορυκτών Πόρων, 
Διαχείρισης Ενεργειακών Πόρων, Παραγωγής και Διοί¬ 
κησης. 

Σε περίπτωση έλλειψης των ανωτέρω, προΐστανται 
υπάλληλοι της Κατηγορίας ΤΕ, του Κλάδου Μηχανικών, 
των εξής ειδικοτήτων: Μηχανολόγου, Ηλεκτρολόγου, 
Ενεργειακής Τεχνικής. 

γ) Στο Τμήμα Γ' προΐστανται υπάλληλοι της Κατηγορίας 
ΠΕ, του Κλάδου Μηχανικών, των εξής ειδικοτήτων: Μη¬ 
χανολόγου Ηλεκτρολόγου, Μηχανολόγου, Ηλεκτρολόγου, 
Ναυπηγού Μηχανολόγου, Χημικού. 

Σε περίπτωση έλλειψης των ανωτέρω, προΐστανται 
υπάλληλοι της Κατηγορίας ΤΕ, του Κλάδου Μηχανικών, 
των εξής ειδικοτήτων: Μηχανολόγου, Ηλεκτρολόγου. 

δ) Στο Τμήμα Δ' προΐστανται υπάλληλοι της Κατηγορίας 
ΠΕ, ως κατωτέρω: 

Κλάδος Μηχανικών, των εξής ειδικοτήτων: Χημικού, 
Περιβάλλοντος, Πολιτικού, Αρχιτέκτονα, Αγρονόμου Το¬ 
πογράφου, Μηχανολόγου, Ηλεκτρολόγου, Μηχανολόγου 
- Ηλεκτρολόγου. 

Κλάδος Περιβάλλοντος, της εξής ειδικότητας: Διαχεί¬ 
ριση Περιβάλλοντος και Φυσικών Πόρων. 

Σε περίπτωση έλλειψης των ανωτέρω, προΐστανται 
υπάλληλοι της Κατηγορίας ΤΕ, του Κλάδου Μηχανικών, 
των εξής ειδικοτήτων: Τεχνολογιών Αντιρρύπανσης, Τοπο- 
γράφου, Δομικών Έργων, Μηχανολόγου, Ηλεκτρολόγου. 

ε) Στο Τμήμα Ε' προΐστανται υπάλληλοι της Κατηγο¬ 
ρίας ΠΕ, του Κλάδου Διοικητικού Οικονομικού, των εξής 
ειδικοτήτων: Οικονομικής και Περιφερειακής Ανάπτυξης, 
Διοικητικού, Νομικής, Οικονομικού. 

Σε περίπτωση έλλειψης των ανωτέρω, προΐστανται 
υπάλληλοι της Κατηγορίας ΤΕ, του Κλάδου Διοικητικού 
Λογιστικού, των εξής ειδικοτήτων: Διοίκησης Επιχειρή¬ 
σεων, Εφαρμογών Πληροφορικής στη Διοίκηση και στην 
Οικονομία, Επιχειρηματικού Σχεδιασμού και Πληροφορι¬ 
ακών Συστημάτων. 

3. Υπάλληλοι των κατηγοριών ΠΕ και ΤΕ, ανεξαρτή-τως 
Κλάδου ή Ειδικότητας, οι οποίοι κατά την έκδοση του 
παρόντος προΐστανται Τμήματος της Διεύθυνσης Ανάπτυ¬ 
ξης ή αυτοτελούς Τμήματος ή Γραφείου (πρώην Ορυκτού 
Πλούτου και Βιομηχανίας) των Νομαρχιακών Αυτοδιοι¬ 
κήσεων, μπορούν να επιλέγονται ως προϊστάμενοι των 
Τμημάτων Α', Β', Γ' και Ε' της Διεύθυνσης Ανάπτυξης. 

4. Οι θέσεις του προσωπικού των Διευθύνσεων Ανάπτυ¬ 
ξης στελεχώνονται από υπαλλήλους των εξής κατηγοριών, 
κλάδων και ειδικοτήτων: 

α) Κατηγορία Πανεπιστημιακής Εκπαίδευσης (ΠΕ) 
Κλάδος Μηχανικών, των εξής ειδικοτήτων: Μηχανολόγου 
Ηλεκτρολόγου, Μηχανολόγου, Ηλεκτρολόγου, Ναυπηγού 
Μηχανολόγου, Μηχανολόγου Βιομηχανίας, Παραγωγής και 
Διοίκησης, Χημικού, Μεταλλείων Μεταλλουργού, Ορυκτών 
Πόρων, Διαχείρισης Ενεργειακών Πόρων, Περιβάλλοντος, 
Πολιτικού, Αρχιτέκτονα, Αγρονόμου - Τοπογράφου. 

Κλάδος Περιβάλλοντος, της εξής ειδικότητας: Διαχεί¬ 
ριση Περιβάλλοντος και Φυσικών Πόρων. 

Κλάδος Γεωτεχνικών, της εξής ειδικότητας: Γεωλογία. 
Κλάδος Διοικητικού Οικονομικού, των εξής ειδικοτήτων: 
Οικονομικής και Περιφερειακής Ανάπτυξης, Διοικητικού, 
Νομικής, Οικονομικού. 

β) Κατηγορία Τεχνολογικής Εκπαίδευσης (ΤΕ) 

Κλάδος Μηχανικών, των εξής ειδικοτήτων: Μηχανολόγου, 
Ηλεκτρολόγου, Ναυπηγού, Ενεργειακής Τεχνικής, Τεχνο- 
λογιών Αντιρρύπανσης, Τοπογράφου, Δομικών Έργων. 

Κλάδος Διοικητικού Λογιστικού, των εξής ειδικοτήτων: 
Διοίκησης Επιχειρήσεων, Εφαρμογών Πληροφορικής στη 
Διοίκηση και στην Οικονομία, Επιχειρηματικού Σχεδιασμού 
και Πληροφοριακών Συστημάτων. 

Κλάδοι: Πληροφορικής, Τεχνολογικών Εφαρμογών, Τε¬ 
χνικών. 

γ) Κατηγορία Δευτεροβάθμιας Εκπαίδευσης (ΔΕ) 
Κλάδος Τεχνικός, των εξής ειδικοτήτων: Μηχανολογίας, 
Ηλεκτρολογίας, Δομικών Έργων. 

Κλάδος Διοικητικών Γραμματέων, των εξής ειδικοτήτων: 
Διοικητικών Υπηρεσιών, Γ ραμματέων, Λογιστικού. 

Κλάδοι: Προσωπικού Η/Υ, Περιβάλλοντος, Οδηγών, Τη¬ 
λεφωνητών. 

δ) Κατηγορία Υποχρεωτικής Εκπαίδευσης (ΥΕ) 

Κλάδοι: Επιμελητών, Προσωπικού Καθαριότητας, 
Χειριστών Φωτοαντιγραφικών Συσκευών, Βοηθητικού 
Προσωπικού. 

5. Οι μόνιμοι υπάλληλοι των καταργούμενων Διευθύνσε¬ 
ων Βιομηχανίας καθώς και όσοι υπηρετούν με σχέση ερ¬ 
γασίας ιδιωτικού δικαίου αορίστου χρόνου τοποθετούνται 
στη Διεύθυνση Ανάπτυξης με την ίδια σχέση εργασίας. 
Στο Τμήμα Προστασίας του Περιβάλλοντος και Έκδοσης 
Οικοδομικών Αδειών μετακινούνται υπάλληλοι από τις 
υφιστάμενες Υπηρεσίες Πολεοδομίας και Προστασίας του 
Περιβάλλοντος των Νομαρχιακών Αυτοδιοικήσεων. 

Έλεγχοι σύμφωνα με το άρθρο 12 του ν. 3325/2005 

1. Στις Διευθύνσεις Ανάπτυξης των Νομαρχιακών Αυ¬ 
τοδιοικήσεων μεταβιβάζονται όλα τα όργανα και η υλι- 
κοτεχνική υποδομή των καταργούμενων Υπηρεσιών Βι¬ 
ομηχανίας. 


2. Οι Διευθύνσεις Ανάπτυξης εξοπλίζονται με τα ανα¬ 
γκαία μέσα μεταφοράς, τα όργανα ελέγχου και την 
υλικοτεχνική υποδομή για την αποτελεσματική άσκηση 
των προβλεπόμενων ελέγχων των δραστηριοτήτων του 
ν.3325/3005. Για την επίτευξη του ανωτέρω σκοπού, οι 
Διευθύνσεις Ανάπτυξης εξασφαλίζουν στους υπαλλήλους 
που ασκούν τους ελέγχους τα απαραίτητα έγγραφα, μέσα 
μεταφοράς και όργανα ελέγχου. 

3. Από την παρ. 18 περ. Β του άρθρου 2 διαγράφεται 
η περ. γ 

«γ) Τμήμα Βιομηχανίας» 

4. Από την Δ/νση Περιβάλλοντος Βιομηχανίας και Φυ¬ 
σικών Πόρων του άρθρου 19 η περ. γ 

«γ Τμήμα Βιομηχανίας»’ καταργείται 

Από τις διατάξεις της απόφασης αυτής προκαλείται 
δαπάνη σε βάρος του Προϋπολογισμού της Ν.Α. Πέλλας 
το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 2 Οκτωβρίου 2007 
Ο Πρόεδρος 

ΙΟΡΔΑΝΗΣ ΤΣΟΜΠΑΣΙΔΗΣ 
-♦- 

Αριθμ. 112232 (3) 

Συμπλήρωση της σύνθεσης των Πολιτικών και Ποινικών 
Τμημάτων του Αρείου Πάγου, για το δικαστικό έτος 
2007-2008. 

ΑΡΕΙΟΣ ΠΑΓΟΣ - ΟΛΟΜΕΛΕΙΑ 
(ΑΠΟΦΑΣΗ Αριθμός 27/2007) 

Σήμερα 4 Οκτωβρίου 2007, ημέρα Πέμπτη και ώρα ΙΟ.ΟΟ' 
στο κατάστημα του Αρείου Πάγου συνήλθε, ύστερα από 
νόμιμη πρόσκληση, η, κατά τα άρθρα 90 του Συντάγματος 
και 23 του Κώδικα Οργανισμού Δικαστηρίων και Κατά¬ 
στασης Δικαστικών Λειτουργών, διοικητική ολομέλεια, 
στην οποία έλαβαν μέρος οι: Βασίλειος Νικόπουλος, Πρό¬ 
εδρος του Αρείου Πάγου - Εισηγητής, Γεώργιος Σανίδάς, 
Εισαγγελέας του Αρείου Πάγου, Γεώργιος Σαραντινός, 
Δημήτριος Κυριτσάκης, Αναστάσιος - Φιλητάς Περίδης, 
Ηρακλής Κωνσταντινίδης, Γεώργιος Καλαμίδας, Ιωάννης 
Παπανικολάου, Μιχαήλ Δέτσης, Αντιπρόεδροι του Αρείου 
Πάγου, Ελένη Μαραμαθά, Ελισάβετ Μουγάκου-Μπρίλλη, 
Δημήτριος Δαλιάνης, Ρένα Ασημακοπούλου, Κωνσταντίνος 
Κούκλης, Ηλίας Γιαννακάκης, Γρηγόριος Μάμαλης, Πλα- 
στήρας Αναστασάκης, Διονύσιος Γιαννακόπουλος, Γεώρ- 
γιος Καπερώνης, Αιμιλία Λίτινα, Χρήστος Αλεξόπουλος, 
Ειρήνη Αθανασίου, Παναγιώτης Παρτσιλίβας, Μίμης Γραμ- 
ματικούδης, Λεωνίδας Ζερβομπεάκος, Σπυρίδων Ζιάκας, 
Αλέξανδρος Νικάκης, Χαράλαμπος Ζώης, Δημήτριος Πα- 
τινίδης, Χαράλαμπος Παπαηλιού, Χαράλαμπος Δημάδης, 
Αθανάσιος Κουτρομάνος, Μιχαήλ Θεοχαρίδης, Θεοδώρα 
Γκοΐνη, Βασίλειος Λυκούδης, Ζήσης Βασιλόπουλος, Βασί¬ 
λειος Κουρκάκης, Ελευθέριος Νικολόπουλος, Αναστάσιος 
Λιανός, Ανδρέας Τσολιάς, Ιωάννης Παπουτσής, Αθανάσιος 
Πολυζωγόπουλος, Γ εώργιος Χρυσικός, Νικόλαος Ζαΐρης, 
Δήμητρα Παπαντωνοπούλου, Νικόλαος Λεοντής, Βιολέττα 
Κυτέα, Βαρβάρα Κριτσωτάκη, Ελένη Σπίτσα, Ελευθέριος 
Μάλλιος και Γεωργία Λαλούση, Αρεοπαγίτες. Κωλύονται 
και δεν παρέστησαν οι λοιποί Αντιπρόεδροι και Αρεο¬ 
παγίτες. 

Παραστάθηκε ως γραμματέας της Ολομέλειας η Προ- 
ϊσταμένη του Τμήματος Συμβουλίων του Αρείου Πάγου 
Ιωάννα Τσίπουρά. 

Η Ολομέλεια συνήλθε σε Συμβούλιο προκειμένου να 
συμπληρώσει τη σύνθεση των πολιτικών και ποινικών 
τμημάτων του Αρείου Πάγου όπως αυτή αποφασίσθηκε 
στις 12 Ιουνίου 2007 (απόφαση 16/12.6.2007) λαμβάνοντας 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


υπόψη την 116/25.7.2007 Πράξη του Πρόεδρου του Αρείου 
Πάγου Βασιλείου Νικόπουλου. 

Ο Εισηγητής Πρόεδρος του Αρείου Πάγου εισηγήθηκε 
όσα αναφέρονται στο διατακτικό. 

Ο Εισαγγελέας του Αρείου Πάγου Γεώργιος Σανίδάς 
πρότεινε να γίνει δεκτή η πρόταση του Εισηγητή και 
απεχώρησε. 

Ακολούθησε ανταλλαγή γνωμών μεταξύ των μελών της 
Ολομέλειας και αποφασίστηκε η σύνθεση των τμημάτων 
όπως αναφέρεται στο διατακτικό. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά το άρθρο 23 παρ. 4 του ν. 1756/1988, όπως αντικα- 
ταστάθηκε με το άρθρο 3 ν. 3346/2005 «Με απόφαση της 
Ολομέλειας σε συμβούλιο, που δημοσιεύεται στην Εφημε¬ 
ρίδα της Κυβερνήσεως, γίνεται η σύνθεση των τμημάτων, 
με κατανομή σε αυτά των μελών του Αρείου Πάγου. Για την 
κατανομή λαμβάνονται υπόψη οι προτιμήσεις των Αντιπρο¬ 
έδρων και των Αρεοπαγιτών, όπως και η αρχαιότητά τους, 
προκειμένου να υπηρετούν σε κάθε τμήμα και αρχαιότεροι 
Αρεοπαγίτες. Κατά την κατανομή μπορεί να ορίζονται για 
κάθε τμήμα και αναπληρωτές Αρεοπαγίτες που υπηρετούν 
σε άλλα τμήματα. Ο Πρόεδρος του Αρείου Πάγου μπορεί 
κατά τη διάρκεια του δικαστικού έτους να συμπληρώνει τη 
σύνθεση ορισμένων τμημάτων από άλλα τμήματα, εφόσον 
αυτό επιβάλλεται από ειδικές υπηρεσιακές ανάγκες. Η πράξη 
αυτή του Προέδρου έχει προσωρινή ισχύ μέχρι να ληφθεί 
σχετική απόφαση από την Ολομέλεια, η οποία πρέπει να συ¬ 
γκληθεί προς τούτο μέσα σε τριάντα ημέρες και η απόφαση 
να δημοσιευθεί στην Εφημερίδα της Κυβερνήσεως». 

Σύμφωνα με την ανωτέρω διάταξη η Ολομέλεια που συ¬ 
νήλθε σε Συμβούλιο αφού έλαβε υπόψη: α)την 16/12.6.2007 
απόφασή της με την οποία εξουσιοδοτήθηκε ο Πρόεδρος 
του Αρείου Πάγου να προβεί στις τοποθετήσεις των νέων 
αντιπροέδρων και αποφασίστηκε ότι σε περίπτωση ευδο¬ 
κίμησης προσφυγής εναντίον νεοπροαχθέντος Αρεοπαγί¬ 
τη, τη θέση του στο οικείο τμήμα θα καταλάβει εκείνος 
του οποίου η προσφυγή έγινε δεκτή, β)το 9/20.7.2007 πρα¬ 
κτικό κλήρωσης του Αΐ Τμήματος νέων επιθεωρητών σε 
αντικατάσταση των προαχθέντων σε αντιπροέδρους και 
γ)την 116/25.7.2007 Πράξη του Πρόεδρου Αρείου Πάγου, 
συμπληρώνει την προαναφερθείσα απόφασή της, σχετικά 
με την κατάρτιση των πολιτικών και ποινικών τμημάτων 
του Αρείου Πάγου κατά το δικαστικό έτος 16.9.2007 - 
30.6.2008, όπως αναφέρεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Καταρτίζει τα τμήματα, με κατανομή σε αυτά των με¬ 
λών του Αρείου Πάγου, για το δικαστικό έτος 2007-2008, 
ως εξής: 

ΠΟΛΙΤΙΚΑ ΤΜΗΜΑΤΑ 

ΑΤ ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου, ως Πρόεδρος και οκτώ 
Αρεοπαγίτες, ήτοι οι: Δημήτριος Λοβέρδος, Αντιπρόεδρος 
του Αρείου Πάγου, ως Πρόεδρος και 1) Βασίλειος Ρήγας, 
2) Δημήτριος Δαλιάνης, 3) Ιωάννης - Σπυρίδων Τέντες, 4) 
Δημήτριος Πατινίδης, 5) Χαράλαμπος Δημάδης, 6) Γεώρ- 
γιος Γιαννούλης, 7) Γεώργιος Χρυσικός και 8) Νικόλαος 
Λεοντής, Αρεοπαγίτες, ως μέλη του. 

Α2' ΤΜΗΜΑ: Στο Τμήμα αυτό θα υπηρετήσουν ένας Αντι¬ 
πρόεδρος του Αρείου Πάγου, ως Πρόεδρος και έξι Αρεο¬ 
παγίτες, ήτοι οι: Γεώργιος Καλαμίδας, Αντιπρόεδρος του 
Αρείου Πάγου, ως Πρόεδρος και 1) Ρένα Ασημακοπούλου, 
2) Ιωάννης Ιωαννίδης, 3) Χαράλαμπος Ζώης, 4)Αθανάσιος 
Κουτρομάνος, 5) Δήμητρα Παπαντωνοπούλου, 6)Ελένη 
Σπίτσα, Αρεοπαγίτες, ως μέλη του. 


ΒΥ ΤΜΗΜΑ: Στο Τμήμα αυτό θα υπηρετήσουν ένας Αντι¬ 
πρόεδρος του Αρείου Πάγου, ως Πρόεδρος και τέσσερις 
Αρεοπαγίτες, ήτοι οι: Αναστάσιος - Φιλητάς Περίδης, 
Αντιπρόεδρος του Αρείου Πάγου, ως Πρόεδρος, και 1) 
Μάριος - Φώτιος Χατζηπανταζής, 2) Ειρήνη Αθανασίου, 3) 
Αλέξανδρος Νικάκης και 4) Βαρβάρα Κριτσωτάκη, Αρεο¬ 
παγίτες, ως μέλη του. 

Β2' ΤΜΗΜΑ: Στο Τμήμα αυτό θα υπηρετήσουν ένας Αντι¬ 
πρόεδρος του Αρείου Πάγου, ως Πρόεδρος και πέντε Αρεο¬ 
παγίτες, ήτοι οι: Σπυρίδων Κολυβάς, Αντιπρόεδρος του Αρείου 
Πάγου, ως Πρόεδρος και 1) Ανδρέας Μαρκάκης, 2) Ηλίας Γιαν- 
νακάκης, 3) Χρήστος Αλεξόπουλος, 4) Σπυρίδων Ζιάκας και 5) 
Ζήσης Βασιλόπουλος, Αρεοπαγίτες, ως μέλη του. 

Γ ΤΜΗΜΑ: Στο Τμήμα αυτό θα υπηρετήσουν ένας Αντι¬ 
πρόεδρος του Αρείου Πάγου, ως Πρόεδρος και έξι Αρεο¬ 
παγίτες, ήτοι οι: Γ εώργιος Φώσκολος, Αντιπρόεδρος του 
Αρείου Πάγου, ως Πρόεδρος και 1) Ελισάβετ Μουγάκου- 
Μπρίλλη, 2) Μίμης Γραμματικούδης, 3) Λεωνίδας Ζερβο- 
μπεάκος, 4) Χαράλαμπος Παπαηλιού, 5) Μιχαήλ Θεοχαρί- 
δης και 6) Ιωάννης Σίδερης, Αρεοπαγίτες, ως μέλη του. 

Δ' ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου, ως Πρόεδρος και επτά 
Αρεοπαγίτες, ήτοι οι: Ιωάννης Παπανικολάου, Αντιπρό¬ 
εδρος του Αρείου Πάγου, ως Πρόεδρος και 1) Αχιλλέας 
Νταφούλης, 2) Ελένη Μαραμαθά, 3) Αντώνιος Παπαθεοδώ- 
ρου, 4) Γ εώργιος Πετράκης, 5) Παναγιώτης Παρτσιλίβας, 
6) Αθανάσιος Πολυζωγόπουλος και 7) Γεωργία Λαλούση, 
Αρεοπαγίτες, ως μέλη του. 

ΠΟΙΝΙΚΑ ΤΜΗΜΑΤΑ 

Ε' ΤΜΗΜΑ: Στο Τμήμα αυτό θα υπηρετήσουν ένας Αντι¬ 
πρόεδρος του Αρείου Πάγου, ως Πρόεδρος και τέσσερις 
Αρεοπαγίτες, ήτοι οι: Ηρακλής Κωνσταντινίδης, Αντιπρόε¬ 
δρος του Αρείου Πάγου, ως Πρόεδρος και 1)Κωνσταντίνος 
Κούκλης, 2)Ελευθέριος Νικολόπουλος, 3)Αναστάσιος Λια¬ 
νός και 4)Βιολέττα Κυτέα, Αρεοπαγίτες, ως μέλη του. 

ΣΤ' ΤΜΗΜΑ: Στο τμήμα αυτό θα υπηρετήσουν ένας Αντι¬ 
πρόεδρος του Αρείου Πάγου, ως Πρόεδρος και τέσσερις 
Αρεοπαγίτες, ήτοι οι: Γεώργιος Σαραντινός, Αντιπρόεδρος 
του Αρείου Πάγου, ως Πρόεδρος και 1) Βασίλειος Λυκού- 
δης, 2) Ανδρέας Τσολιάς, 3) Ιωάννης Παπουτσής και 4) 
Νικόλαος Ζαϊρης, Αρεοπαγίτες, ως μέλη του. 

Ζ' ΤΜΗΜΑ: Στο Τμήμα αυτό θα υπηρετήσουν ένας Αντι¬ 
πρόεδρος του Αρείου Πάγου, ως Πρόεδρος και τέσσερις 
Αρεοπαγίτες, ήτοι οι: Μιχαήλ Δέτσης, Αντιπρόεδρος του 
Αρείου Πάγου, ως Πρόεδρος και 1) Γρηγόριος Μάμαλης, 
2) Θεοδώρα Γκοϊνη, 3) Βασίλειος Κουρκάκης και 4) Ελευ¬ 
θέριος Μάλλιος, Αρεοπαγίτες, ως μέλη του. 

Περαιτέρω, αποφασίσθηκε, ομόφωνα, ότι ως αναπληρω¬ 
τές Αρεοπαγίτες για κάθε τμήμα θα καλούνται οι εξής: 

1. Οι τρεις μη κωλυόμενοι νεότεροι Αρεοπαγίτες του 
Α’2 τμήματος ως αναπληρωτές της σύνθεσης του ΑΊ 
τμήματος και αντίστροφα. 

2. Οι τρεις μη κωλυόμενοι νεότεροι Αρεοπαγίτες του 
ΒΊ τμήματος ως αναπληρωτές της σύνθεσης του Β'2 
τμήματος και αντίστροφα. 

3. Οι τρεις μη κωλυόμενοι νεότεροι Αρεοπαγίτες του Δ' 
τμήματος ως αναπληρωτές της σύνθεσης του Γ' τμήματος 
και αντίστροφα. 

4. Οι τρεις μη κωλυόμενοι νεότεροι Αρεοπαγίτες εκά- 
στου ποινικού τμήματος ως αναπληρωτές της σύνθεσης 
των άλλων ποινικών τμημάτων. 

Κρίθηκε, αποφασίστηκε και εκδόθηκε στην Αθήνα, στις 
4 Οκτωβρίου 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2007 
Ο Πρόεδρος 

ΒΑΣΙΛΕΙΟΣ ΝΙΚΟΠΟΥΛΟΣ 

